recursal/SuperWikiNEXT-32B huggingface dataset:
**A แชนแนล สี่แสบซ่า บ้าขั้นเอ** (ญี่ปุ่น: Aチャンネル; โรมาจิ: *Ē Channeru*) เป็นการ์ตูนญี่ปุ่นประเภทสี่ช่องจบ โดย บีบี คุโรดะ ตีพิมพ์ลงในนิตยสารการ์ตูนเซเน็น ชื่อ มังงะ ไทม์ คิราระ คารัต และได้รวมเล่ม และวางจำหน่ายเมื่อ 26 ธันวาคม 2552 โดยสำนักพิมพ์โฮบุงฉะ ในส่วนของ อนิเมะ ถ่ายทำขึ้นโดย โกคุมิ สตูดิโอ และฉายในญี่ปุ่นระหว่างวันที่ 8 เมษายน 2554 - 24 มิถุนายน 2554 จำนวนทั้งสิ้น 12 ตอน  และในส่วนของ โอวีเอ ได้ออกจำหน่ายในวันที่ 21 มีนาคม 2555 โดยวางจำหน่ายในรูปแบบ บลูเรย์ และ ดีวีดี จำนวน 2 ตอน

รูปแบบการดำเนินเรื่อง
---------------------

รูปแบบการดำเนินเรื่องของ A แชนแนล สี่แสบซ่า บ้าขั้นเอ เป็นการดำเนินเรื่องแบบจบในตอนทีละเหตุการณ์ เป็นเรื่องราวชีวิตประจำวันของ **โทรุ อิจิอิ** ที่หึงหวง **รุน โมโมกิ** เพื่อนสมัยเด็ก ซึ่งอยู่ข้างบ้านอย่างสุดหัวใจ รุนเองก็มีเพื่อนร่วมห้องอย่าง **นางิ เทนโนจิ** สาวแว่นประจำห้อง และ **ยูโกะ นิชิ** สาวสวยที่หุ่นดีจนชายใดต้องเหลียวมอง

ตัวละคร
-------

ญี่ปุ่น: โทรุ อิชิอิ; โรมาจิ: *一井 透 (トオル)* ; ทับศัพท์: Ichii Tōru
ให้เสียงโดย: อาโออิ ยูกิ
ตัวละครหลักของเรื่อง เป็นสาวน้อยตัวเตี้ย อยู่ชั้นปีที่ 1 ด้วยความที่ตัวเธอเตี้ยมาก ชอบสวมเสื้อโค้ตที่ตัวใหญ่กว่า ทำให้แขนของเธอไม่โผล่ออกมานอกเสื้อโค้ตนั้น เธอเป็นเพื่อนกับรุนตั้งแต่ชั้นอนุบาล และหึงหวงรุนมาก และไม่ชอบให้เธอเข้าใกล้ชายใด เมื่อเห็นรุนเข้าใกล้ชายใด เธอจะเอาไม้เบสบอลไล่หวดผู้ชายคนนั้นทุกราย เธอมีแมวตัวหนึ่งเป็นสัตว์เลี้ยงชื่อ ตังซัง ญี่ปุ่น: 炭酸; โรมาจิ: *Tansan*
ญี่ปุ่น: รุน โมโมกิ; โรมาจิ: *百木 るん* ; ทับศัพท์: Momoki Run
ให้เสียงโดย: คาโอริ ฟุคุฮาระ
ตัวละครหลักของเรื่อง เป็นสาวน้อยปกติธรรมดา อยู่ชั้นปีที่ 2 เป็นโรคเอ๋อไม่เลือกเวลา และทำผมคล้าย ๆ กับโทรุ เพื่อนรักของเธอ ลักษณะเด่นของเธอคือ เธอหัวเหม่งมาก
ญี่ปุ่น: ยูโกะ "ยูโกะ" นิชิ; โรมาจิ:  *西 由宇子 (ユー子)*; ทับศัพท์:  Nishi Yuuko
ให้เสียงโดย: มินาโกะ โคโตบุกิ
ตัวละครหลักของเรื่อง เป็นสาวน้อยผมยาว อยู่ชั้นปีที่ 2 เพื่อนร่วมห้องของรุน เป็นสาวรูปร่างดีเยี่ยม และเธอชอบโทรุเอามาก ๆ แต่กลับกัน โทรุไม่ชอบเธอสุด ๆ เพราะเธอรูปร่างดีเกินหน้าเกินตา
ญี่ปุ่น: นางิสะ "นางิ" เทนโนจิ; โรมาจิ: *天王寺 渚 (ナギ)*; ทับศัพท์:  Tennōji Nagisa
ให้เสียงโดย: ยูมิ อุจิยามะ
ตัวละครหลักของเรื่อง สาวแว่น ผมทรงหางหมู อยู่ชั้นปีที่ 2 เพื่อนร่วมห้องของรุน เธอชอบเรียก รุน, ยูโกะ และ โทรุ ด้วยชื่อเล่น เธอนั้นดูดีและฉลาดเฉลียวมาก และเธอจะดูดีที่สุดเมื่อเธอไม่ได้สวมแว่นและปล่อยผมของเธอ

ผลิตภัณฑ์
---------

### มังงะ

### อนิเมะ

อ้างอิง
-------

1. ↑  "News: *A Channel* 4-Panel School Manga's Anime Confirmed (Updated)". เครือข่ายข่าวอนิเมะ. สืบค้นเมื่อ 6 พฤษภาคม 2556. `{{cite web}}`: ตรวจสอบค่าวันที่ใน: `|accessdate=` (help)
2. ↑  "News: *A Channel*, *Tono to Issho*, *Zombie*, *Level E* Promos Streamed". เครือข่ายข่าวอนิเมะ. สืบค้นเมื่อ 6 พฤษภาคม 2556. `{{cite web}}`: ตรวจสอบค่าวันที่ใน: `|accessdate=` (help)
3. ↑  OVA Aチャンネル+Smile ในเว็บไซด์หลักของเรื่อง (สืบค้นเมื่อวันที่ 6 พฤษภาคม 2556)

แหล่งข้อมูลอื่น
---------------

* เว็บไซต์ทางการ
* *A Channel* (มังงะ) ที่เครือข่ายข่าวอนิเมะ
**วัดมงคลโคธาวาส** หรือ **วัดหลวงพ่อปาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ อยู่ใกล้กับตลาดคลองด่าน ที่ดินที่ตั้งวัด มีเนื้อที่ 45 ไร่ 3 งาน 75 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา

วัดมงคลโคธาวาสเริ่มสร้างเมื่อวันที่ 15 เมษายน พ.ศ. 2300 เดิมมีชื่อว่า **วัดบางเหี้ยนอก** ตามชื่อตำบลบางเหี้ย เพราะตำบลนี้มีเหี้ยอยู่จำนวนมาก ในสมัยกรุงศรีอยุธยาเป็นราชธานีนั้น ไทยกับพม่าได้ทำศึกสงครามรบพุ่งกันเป็นระยะเวลายาวนาน ทำให้ราษฎรกลุ่มหนึ่งซึ่งมีฐานะค่อนข้างดี เกิดความเบื่อหน่ายในการรบทัพจับศึกได้อพยพหนีภัยสงคราม พาครอบครัวมาตั้งถิ่นฐานบ้านเรือนอยู่ใกล้กับแม่น้ำบางเหี้ย มีชื่อเรียกว่า *โคกเศรษฐี* (ปัจจุบันเรียกว่า บ้านสามเรือน) ประชาชนได้ช่วยกันสร้างวัด

ต่อมาได้รับพระราชทานชื่อจากพระบาทสมเด็จพระจุลจอมเกล้าเจ้าอยู่หัว ในครั้งพระองค์เสด็จมาประทับแรมอยู่ที่ประตูกั้นน้ำแม่น้ำบางเหี้ย (ประตูระบายน้ำชลหารพิจิตรในปัจจุบัน) เป็นเวลา 3 คืน เมื่อต้นปี พ.ศ. 2452 และได้สนทนาธรรมกับหลวงปู่ปาน เป็นที่สำราญพระราชหฤทัย พระองค์ได้พระราชทานชื่อตำบลบางเหี้ยเป็นตำบลคลองด่านเพื่อเป็นศิริมงคลและพระราชทานสมณศักดิ์ถวายหลวงปู่ปานเป็น พระครูพิพัฒนิโรธกิจ (ปาน) ต่อมาวัดได้เปลี่ยนชื่อมาเป็น "วัดมงคลโคธาวาส" แต่ประชาชนทั่วไปยังติดเรียกขานกันว่า "วัดหลวงพ่อปาน" วัดได้รับวิสุงคามสีมาเมื่อวันที่ 19 มิถุนายน พ.ศ. 2512

รูปหล่อของหลวงพ่อปาน ซึ่งประดิษฐานอยู่ที่กุฏิของท่าน รูปหล่อนี้ทำขึ้นก่อนที่ท่านจะมรณภาพ ในวันขึ้น 5–7 ค่ำ เดือน 12 ของทุกปี จะมีการอัญเชิญรูปหล่อของหลวงพ่อปานไปจัดงานนมัสการและปิดทองหลวงพ่อปาน ณ ที่ว่าการอำเภอบางบ่อ

รายนามเจ้าอาวาส
---------------

* หลวงพ่อกัน
* พระครูพิพัฒนิโรธกิจ (ปาน)
* หลวงพ่อเรือน
* พระครูสุทธิรัตน์ (ทอง)
* พระปลัด แวว
* พระครูมงคลสาธุวัฒน์ (ชื่น ธมฺมโชติ)
* พระครูมงคลพิพัฒนคุณ (บรรจง เสตวณฺโณ)

อ้างอิง
-------

1. ↑  "วัดมงคลโคธาวาส". การท่องเที่ยวแห่งประเทศไทย (ททท.).
2. ↑  "วัดมงคลโคธาวาส". ศูนย์ข้อมูลกลางทางวัฒนธรรม.
3. ↑  "วัดมงคลโคธาวาส หรือ วัดหลวงพ่อปาน". สำนักงานการท่องเที่ยวและกีฬา จังหวัดสมุทรปราการ.
**วัดภุมรินทร์กุฎีทอง** เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ ริมฝั่งแม่น้ำแม่กลองฝั่งเหนือของปากคลองประชาชมชื่น (คลองบางลี่) ตำบลสวนหลวง อำเภออัมพวา จังหวัดสมุทรสงคราม เป็นวัดที่เป็นแหล่งท่องเที่ยวสำคัญของจังหวัดที่มีทั้งโบราณสถาน โบราณวัตถุ และสิ่งเคารพภายในวัด รวมทั้งมีทัศนียภาพที่เหมาะสม ควรแก่การเยี่ยมชม

ประวัติ
-------

วัดภุมรินทร์กุฎีทองเป็นวัดโบราณ จากหลักฐานของกรมการศาสนา เริ่มเป็นวัดมาตั้งแต่ พ.ศ. 2330 ไม่ทราบว่าใครเป็นผู้สร้าง ต่อมาครอบครัวของนางภู่ สามีไม่ปรากฏ เป็นเถ้าแก่โรงหีบอ้อยอยู่จังหวัดนครปฐม พร้อมด้วยลูกสาว ลูกเขย และเครือญาติได้จัดสร้าง ถาวรวัตถุต่าง ๆ ให้แก่ วัด อาทิ อุโบสถ (ต่อมาสร้างใหม่เมื่อ พ.ศ. 2500) ศาลาการเปรียญ กุฎิ เมื่อ พ.ศ. 2431 และได้รัวิสุงคามสีมา เมื่อ พ.ศ. 2486 นางภู่ และครอบครัว (พงษ์พิทักษ์) เดิมมีภุฒิลำเนาอยู่ได้การคลองบางจาก ตำบลอัมพวา จังหวัดสมุทรสงคราม (บริเวณนี้ สมัยโบราณมีวัดร้าง ชื่อว่า วัดตะลิงปลิง)

สิ่งสำคัญภายในวัด
-----------------

1. พระพุทธรัตนมงคล (หลวงพ่อโต) พระพุทธรูปปูนปั้น ปิดทองปางมารวิชัย พระประธานในอุโบสถ

2. กุฎีทอง

3. พิพิธภัณฑ์ของวัดน่าเข้าชม มีวัตถุโบราณล้ำค่าจำนวนมาก รวมทั้งเครื่องใช้ต่าง ๆ ของคุณนากที่ได้ถวายวัดบางนางลี่บนไว้
นอกจากนี้วัดภุมรินทร์กุฎีทอง เปิดสอนดนตรีไทย ชื่อบ้านดนตรี

ลำดับเจ้าอาวาส
--------------

(รอข้อมูล)

เสนาสนะภายในวัด
---------------

* อุโบสถ
* วิหาร
* ศาลาการเปรียญ
* กุฏิที่พักสงฆ์
* เมรุ/ฌาปนสถาน/ศาลาคู่เมรุ

อ้างอิง
-------

* ศูนย์ข้อมูลทางวัฒนธรรมจังหวัดสมุทรสงคราม กระทรวงวัฒนธรรม
สุนัขใช้งานได้รับการฝึกให้เกื้อกูลหรือช่วยเหลือบุคคลที่มีความพิการ
สุนัขช่วยการได้ยินถูกลูบหัว
โดยทั่วไป **สุนัขช่วยเหลือ** หรือที่เรียกว่า**สุนัขบริการ**ในสหรัฐ เป็นสุนัขที่ได้รับการฝึกมาเพื่อเกื้อกูลหรือช่วยเหลือบุคคลที่มีความพิการ สุนัขหลายตัวได้รับการฝึกฝนจากองค์กรสุนัขช่วยเหลือ หรือโดยผู้ดูแล ซึ่งมักได้รับความช่วยเหลือจากครูฝึกมืออาชีพ

ว่าด้วยคำศัพท์
--------------

'สุนัขช่วยเหลือ' เป็นคำศัพท์ที่กำหนดขึ้นในระดับสากลสำหรับสุนัขที่ให้ความช่วยเหลือแก่คนพิการ และได้รับการฝึกงานเพื่อช่วยบรรเทาความพิการของผู้ดูแล องค์การสุนัขช่วยเหลือสากล ซึ่งเป็นเครือข่ายผู้จัดหาสุนัขช่วยเหลือระหว่างประเทศทั่วโลกสังเกตว่ามีความแตกต่างกันของคำศัพท์ในรัฐต่าง ๆ โดยเฉพาะในสหรัฐ พวกเขากำลังดำเนินการเพื่อสร้างคำศัพท์ทั่วโลกที่สอดคล้องกัน และบันทึกว่า 'สุนัขช่วยเหลือ' เป็นคำที่ใช้โดยองค์การที่ฝึกและจัดหาสุนัขช่วยเหลือ รวมถึงผู้พิการที่เป็นคู่ขากับสุนัขช่วยเหลือ

อ้างอิง
-------

1. ↑  Assistance Dogs International. "A Guide to Assistance Dog Law" (PDF). *Assistance Dogs International*. Assistance Dogs International. คลังข้อมูลเก่าเก็บจากแหล่งเดิม (PDF)เมื่อ 2013-08-11. สืบค้นเมื่อ 25 August 2018.

แหล่งข้อมูลอื่น
---------------

* Service Dogs ที่เว็บไซต์ Curlie
* Delta Society's National Service Animal Resource Center
**วัดภูผาดัก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาตั้ง อำเภอสังคม จังหวัดหนองคาย มีพื้นที่ราว 15 ไร่

วัดภูผาดักตั้งวัดเมื่อ พ.ศ. 2480 ด้วยเหตุที่มีหน้าผาล้อมรอบชาวบ้านจึงเรียกกันว่า **วัดผาดัก** นอกจากวัดซึ่งเป็นสถานที่ปฏิบัติธรรมของพระภิกษุอาวุโสหลายท่าน เช่น หลวงปู่ผาง หลวงปู่เพชร หลวงปู่มั่น ฯลฯ วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552

บริเวณวัดยังมีลานซึ่งมีหินเก่าแก่อายุกว่า 210 ล้านปี ซึ่งเรียกกันว่า *ลานหินปุ่ม* และยังมีหน้าผาซึ่งมองเห็นทิวทัศน์ข้างล่างได้ 360 องศา บริเวณลานนี้มีก้อนหินขนาดย่อมก้อนหนึ่ง บริเวณหน้าก้อนกินมีรอยเท้าสองข้างฝังอยู่ในลานหิน สันนิษฐานกันว่าน่าจะเป็นรอยเท้าของหลวงปู่ผาง เมื่อครั้งที่ท่านได้มาจำพรรษาอยู่ที่วัดภูผาดักแห่งนี้ นอกจากนั้นยังมีต้นชิงชันซึ่งได้รับการลงทะเบียนเป็นรุกข มรดกของแผ่นดิน เมื่อ พ.ศ. 2562

อ้างอิง
-------

1. ↑  "วัดภูผาดัก". สำนักงานพระพุทธศาสนาแห่งชาติ.
2. ↑  "อ.สังคม จ.หนองคาย ร้อนนี้ไม่ไปไม่ได้แล้ว". สนุก.คอม.
3. ↑  "จามจุรี-ไทรย้อย-สมอไทย แห่งเมืองกรุง ติดโผ รุกข มรดกของแผ่นดิน ปี 2562".
ในทางประสาทกายวิภาคศาสตร์ **ร่องกลาง** (Central sulcus) เป็นรอยพับในซีรีบรัล คอร์เท็กซ์ของสมองในสัตว์มีกระดูกสันหลัง อาจเรียกว่า *central fissure* เดิมเรียกว่า *ร่องของโรลันโด* (fissure of Rolando หรือ Rolandic fissure) ตามชื่อของลุยจี โรลันโด (Luigi Rolando, 1773-1831) ศาสตราจารย์ทางกายวิภาคศาสตร์ชาวอิตาลี

ร่องกลางเป็นบริเวณที่สำคัญของสมอง ซึ่งแยกสมองกลีบข้าง (parietal lobe) และสมองกลีบหน้า (frontal lobe) และแยกระหว่างไพรมารี มอเตอร์ คอร์เท็กซ์ (primary motor cortex) หรือคอร์เท็กซ์สั่งการปฐมภูมิ และไพรมารี โซมาโตเซนซอรี คอร์เท็กซ์ (primary somatosensory cortex) หรือคอร์เท็กซ์รับความรู้สึกส่วนกายปฐมภูมิ

ภาพอื่นๆ
--------

* แก้ไข ร่องกลางแก้ไข ร่องกลาง
* พื้นผิวด้านข้างของซีรีบรัล เฮมิสเฟียร์ข้างซ้าย มองจากด้านบนพื้นผิวด้านข้างของซีรีบรัล เฮมิสเฟียร์ข้างซ้าย มองจากด้านบน
* ภาพวาดแสดงความสัมพันธ์ของสมองและกะโหลกศีรษะภาพวาดแสดงความสัมพันธ์ของสมองและกะโหลกศีรษะ
* ความสัมพันธ์ระหว่างสมองและหลอดเลือดแดงมิดเดิล เมนิงเจียล กับพื้นผิวกะโหลกศีรษะความสัมพันธ์ระหว่างสมองและหลอดเลือดแดงมิดเดิล เมนิงเจียล กับพื้นผิวกะโหลกศีรษะ

แหล่งข้อมูลอื่น
---------------

* Roche Lexicon - illustrated navigator, at Elsevier เก็บถาวร 2010-09-14 ที่ เวย์แบ็กแมชชีน
บทความนี้เกี่ยวกับthe defunct original sports league สำหรับits planned revival in 2020 ดูที่ XFL (2020)

**เอ็กซ์เอฟแอล** (อังกฤษ: XFL) เป็นลีกกีฬาอเมริกันฟุตบอลระดับอาชีพในสหรัฐอเมริกาที่เล่นเฉพาะฤดูกาลในปี ค.ศ. 2001 เป็นกิจการที่ร่วมหุ้นระหว่าง ดับเบิลยูดับเบิลยูเอฟ (หรือ WWE ในปัจจุบัน) และบริษัทแพร่สัญญาณแห่งชาติ XFL ถูกมองว่าเป็นฟุตบอลลีกกลางแจ้งที่จะเกิดขึ้นในช่วงปิดฤดูกาล NFL และส่งเสริมให้มีกฎน้อยลง และสนับสนุนการเล่นที่รุนแรงกว่าลีกสำคัญอื่น ๆ ลีคฟุตบอลประกอบด้วย 8 ทีม รวมทั้งลีคฟุตบอลที่ไม่ได้รับการสนับสนุนจาก NFL เช่น Birmingham, Las Vegas, Memphis, และ Orlando

วินซ์ แม็กแมน ยังคงควบคุมแบรนด์ XFL หลังจากที่ลีกหยุดดำเนินการ และในวันที่ 25 มกราคม ค.ศ. 2018 เขาได้ประกาศการกลับมาของลีคเอ็กซ์เอฟแอล โดยจะจัดการแข่งขันในฤดูกาลปี ค.ศ. 2020 โดยการฟื้นตัวที่เป็นของบริษัท Alpha Entertainment ซึ่งเป็นบริษัทที่แยกจาก WWE

ทีม
---

  ภาคตะวันออก
  ภาคตะวันตก
**ภาคตะวันออก**

* Birmingham Thunderbolts
* Chicago Enforcers
* New York/New Jersey Hitmen
* Orlando Rage

**ภาคตะวันตก**

* Las Vegas Outlaws
* Los Angeles Xtreme
* Memphis Maniax
* San Francisco Demons

หมายเหตุ
--------

1. ↑  "WWE-21.31-2012-Ex.21.1". Sec.gov. สืบค้นเมื่อ December 17, 2015.

อ้างอิง
-------

* Forrest, Brett (2002). *Long Bomb: How the XFL Became TV's Biggest Fiasco*. New York: Crown Publishing. ISBN 0-609-60992-0. OCLC 49260464.
* Fritz, Brian; Murray, Christopher (2006). *Between the Ropes: Wrestling's Greatest Triumphs and Failures*. ECW Press. ISBN 978-1-55022-726-0.

แหล่งข้อมูลอื่น
---------------

**เอ็กซ์เอฟแอล** ที่่โครงการพี่น้องของวิกิพีเดีย

* ภาพและสื่อจากคอมมอนส์
* ข้อมูลจากวิกิสนเทศ

* Remember the XFL เก็บถาวร 2017-03-03 ที่ เวย์แบ็กแมชชีน
* XFL on FunWhileItLasted.net
* X years after - SportsBusiness Journal

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ

 |
ส่วนของ ระบบแบ่งตามกายวิภาคศาสตร์ที่ยามีผลรักษา (Anatomical Therapeutic Chemical Classification System)

V อื่นๆ (Various)

V08A X-ray contrast media, iodinated
------------------------------------

### V08AA Water-soluble, nephrotropic, high osmolar X-ray contrast media

V08AA01 Diatrizoic acid
V08AA02 Metrizoic acid
V08AA03 Iodamide
V08AA04 Iotalamic acid
V08AA05 Ioxitalamic acid
V08AA06 Ioglicic acid
V08AA07 Acetrizoic acid
V08AA08 Iocarmic acid
V08AA09 Methiodal
V08AA10 Diodone
### V08AB Water-soluble, nephrotropic, low osmolar X-ray contrast media

V08AB01 Metrizamide
V08AB02 Iohexol
V08AB03 Ioxaglic acid
V08AB04 Iopamidol
V08AB05 Iopromide
V08AB06 Iotrolan
V08AB07 Ioversol
V08AB08 Iopentol
V08AB09 Iodixanol
V08AB10 Iomeprol
V08AB11 Iobitridol
V08AB12 Ioxilan
### V08AC Water-soluble, hepatotropic X-ray contrast media

V08AC01 Iodoxamic acid
V08AC02 Iotroxic acid
V08AC03 Ioglycamic acid
V08AC04 Adipiodone
V08AC05 Iobenzamic acid
V08AC06 Iopanoic acid
V08AC07 Iocetamic acid
V08AC08 Sodium iopodate
V08AC09 Tyropanoic acid
V08AC10 Calcium iopodate
### V08AD Non-watersoluble X-ray contrast media

V08AD01 Ethyl esters of iodised fatty acids
V08AD02 Iopydol
V08AD03 Propyliodone
V08AD04 Iofendylate

V08B X-ray contrast media, non-iodinated
----------------------------------------

### V08BA Barium sulfate containing X-ray contrast media

V08BA01 Barium sulfate with suspending agents
V08BA02 Barium sulfate without suspending agents

V08C Magnetic resonance imaging contrast media
----------------------------------------------

### V08CA Paramagnetic contrast media

V08CA01 Gadopentetic acid
V08CA02 Gadoteric acid
V08CA03 Gadodiamide
V08CA04 Gadoteridol
V08CA05 Mangafodipir
V08CA06 Gadoversetamide
V08CA07 Ferric ammonium citrate
V08CA08 Gadobenic acid
V08CA09 Gadobutrol
V08CA10 Gadoxetic acid
### V08CB Superparamagnetic contrast media

V08CB01 Ferumoxsil
V08CB02 Ferristene
V08CB03 Iron oxide, nanoparticles
### V08CX Other magnetic resonance imaging contrast media

V08CX01 Perflubron

V08D Ultrasound contrast media
------------------------------

### V08DA Ultrasound contrast media

V08DA01 Microspheres of human albumin
V08DA02 Microparticles of galactose
V08DA03 Perflenapent
V08DA04 Microspheres of phospholipids
V08DA05 Sulfur hexafluoride
**วัดมณีบรรพตวรวิหาร** เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอเมืองตาก จังหวัดตาก มีเนื้อที่ 13 ไร่ 1 งาน มีธรณีสงฆ์ 8 แปลง พื้นที่ 45.70 ไร่

วัดมณีบรรพตวรวิหาร เดิมเรียกว่า **วัดเขาแก้ว** เรียกชื่อตามลักษณะภูมิประเทศที่ตั้งวัดที่เป็นภูเขาและมีหินแก้วสีขาวหรือหินเขี้ยวหนุมานเป็นจำนวนมาก สร้างขึ้นเมื่อ พ.ศ. 2390 มีหลวงพ่อเณรหรือชาวบ้านเรียกว่า ขรัวเณร หรือ ขรัวตาเณร เป็นผู้ริเริ่มสร้างวัดและปกครองวัดเป็นรูปแรก โดยฆราวาสที่สร้างและบูรณะตั้งแต่ต้น คือ ท่านเผือก เศรษฐีเจ้าของตลาดในจังหวัดสุโขทัย ได้ทำการก่อสร้างพระอุโบสถและศาลาการเปรียญขึ้น เมื่อ พ.ศ. 2435 ต่อมาพระวิสุทธิ สมณาจารย์ (ตุ่น) ได้บูรณปฏิสังขรณ์วัดนี้ตลอดมา วัดได้รับพระราชทานวิสุงคามสีมาวันที่ 14 พฤษภาคม พ.ศ. 2436 เขตวิสุงคามสีมากว้าง 24 เมตร ยาว 24 เมตร ได้รับการสถาปนาให้เป็นพระอารามหลวงชั้นตรีชนิดวรวิหารนับตั้งแต่วันที่ 27 กรกฎาคม พ.ศ. 2505

อาคารเสนาสนะที่สำคัญ ได้แก่ พระอุโบสถสร้างแล้วเสร็จเมื่อ พ.ศ. 2513 กว้าง 8 เมตร ยาว 16 เมตร ประดิษฐาน พระพุทธรูปแสนทองหรือหลวงพ่อแสนหลวง อัญเชิญจากวัดร้างชื่อ วัดห้วยขนุน บริเวณอำเภอแม่ระมาด เป็นพระพุทธรูปปางมารวิชัย ศิลปะเชียงแสน พระประธานในพระอุโบสถ เป็นพระพุทธรูปปางปฐมเทศนาและมีพระเบญจวัคคีย์นั่งฟังอยู่ เรือนไทยไม้สักประดิษฐานพระพุทธรูปโบราณซึ่งแกะสลักจากหินอ่อนและทรงเครื่องตามศิลปะแบบพม่า พระธาตุเจดีย์ภายในประดิษฐานพระบรมสารีริกธาตุ องค์พระเจดีย์เป็นศิลปะมอญ มีลักษณะเป็นทรงระฆังคว่ำ ฐานเจดีย์เป็นแบบย่อมุมไม้สิบหก หอไตรกลางน้ำทำด้วยไม้ สร้างขึ้นในสมัยอยุธยา ปัจจุบันชำรุดทรุดโทรมอย่างมาก ลวดลายแกะสลักเลือนรางจนแทบมองไม่เห็น

อ้างอิง
-------

1. ↑  "วัดมณีบรรพต". ระบบฐานข้อมูลพระกฐินพระราชทาน.
2. ↑  "พระคู่บ้านคู่เมือง - หลวงพ่อแสนทอง วัดมณีบรรพตวรวิหาร จ.ตาก". bugaboo.tv.
3. ↑  "วัดมณีบรรพตวรวิหาร". การท่องเที่ยวแห่งประเทศไทย (ททท.).
**ร่างรัฐบัญญัติกฎหมายผู้หนีคดีและความช่วยเหลือร่วมกันทางกฎหมายในคดีอาญา (แก้ไขเพิ่มเติม) ค.ศ. 2019** (จีน: 2019年逃犯及刑事事宜相互法律協助法例（修訂）條例草案; อังกฤษ: Fugitive Offenders and Mutual Legal Assistance in Criminal Matters Legislation (Amendment) Bill 2019) เป็นร่างกฎหมายที่มีการเสนอว่าด้วยการส่งผู้ร้ายข้ามแดน เป็นการแก้ไขเพิ่มเติมข้อบัญญัติผู้กระทำความผิดที่หลบหนี (Cap. 503) ที่เกี่ยวข้องกับข้อตกลงการส่งตัวกลับเป็นพิเศษและข้อบัญญัติความช่วยเหลือร่วมกันทางกฎหมายในคดีอาญา (Cap. 525) เพื่อให้สามารถช่วยเหลือซึ่งกันและกันทางกฎหมายระหว่างฮ่องกงกับนอกฮ่องกงได้ รัฐบาลฮ่องกงเสนอร่างกฎหมายดังกล่าวในเดือนกุมภาพันธ์ 2562 เพื่อตั้งกลไกสำหรับส่งตัวผู้กระทำความผิดไม่เฉพาะกับไต้หวันเท่านั้น แต่ยังรวมถึงจีนแผ่นดินใหญ่และมาเก๊า ซึ่งได้รับการยกเว้นตามกฎหมายปัจจุบันด้วย

การเสนอร่างกฎหมายดังกล่าวทำให้เกิดข้อวิจารณ์อย่างกว้างขวางทั้งในและนอกฮ่องกงจากวิชาชีพกฎหมาย องค์การนักหนังสือพิมพ์ กลุ่มธุรกิจ และรัฐบาลต่างประเทศด้วยเกรงว่าระบบกฎหมายของฮ่องกงและการคุ้มครองในตัวอาจถูกบ่อนทำลาย เช่นเดียวกับทำลายบรรยากาศธุรกิจของฮ่องกง มีการประท้วงต่อต้านร่างกฎหมายนี้หลายครั้งทั้งในฮ่องกงและนครอื่นนอกดินแดน วันที่ 9 มิถุนายน ผู้ประท้วงที่มีจำนวนโดยประมาณหลายแสนถึงกว่าหนึ่งล้านคนเดินขบวนตามท้องถนนและเรียกร้องให้ผู้บริหารสูงสุด แคร์รี หลั่ม ออกจากตำแหน่ง วันที่ 15 มิถุนายน แคร์รี หลั่มประกาศว่าจะชะลอร่างกฎหมายนี้ การประท้วงดำเนินต่อไปโดยเรียกร้องให้ถอนร่างกฎหมายดังกล่าวโดยสิ้นเชิงและให้มีสิทธิออกเสียงเลือกตั้งทั่วไป วันที่ 4 กันยายน หลั่มให้คำมั่นอย่างเป็นทางการว่าจะยื่นญัตติถอนร่างกฎหมายหลังมีสมัยประชุมสภานิติบัญญัติใหม่

อ้างอิง
-------

1. ↑  Tso, Timothy. "Legal Service Division Report on Fugitive Offenders and Mutual Legal Assistance in Criminal Matters Legislation (Amendment) Bill 2019" (PDF). *Legislative Council of Hong Kong*.
2. ↑  "Fears over Hong Kong-China extradition plans". BBC. 8 April 2019.
3. ↑  "Hong Kong pushes bill allowing extraditions to China despite..." Reuters. 10 June 2019. สืบค้นเมื่อ 10 June 2019.
4. ↑  Wong, Chun Han (10 June 2019). "Beijing Digs in on Hong Kong Extradition Bill". *The Wall Street Journal*. ISSN 0099-9660. สืบค้นเมื่อ 10 June 2019.
5. ↑  "Hong Kong leader will suspend unpopular extradition bill indefinitely". *Los Angeles Times*. 15 June 2019.
6. ↑  "Hong Kong leader withdraws extradition bill, sets up platform to examine protest causes". *South China Morning Post* (ภาษาอังกฤษ). 2019-09-04. สืบค้นเมื่อ 2019-09-04.
7. ↑  "As it happened: Protesters call bill withdrawal 'band-aid on rotting flesh'". *South China Morning Post* (ภาษาอังกฤษ). 2019-09-04. สืบค้นเมื่อ 2019-09-05.
ตัน ซรี **อันโทนี ฟรันซิซ เฟอร์นันเดซ** (อังกฤษ: Tan Sri Dr. Anthony Francis Fernandes) เป็นนักธุรกิจและผู้บริหารระดับสูงชาวมาเลเซีย เกิดเมื่อ 30 เมษายน 1964 เป็นผู้ก่อตั้งจูนแอร์ เบอร์ฮัด (Tune Air Sdn. Bhd.) ซึ่งเป็นผู้ริเริ่มสายการบินต้นทุนต่ำแรกของมาเลเซีย คือ แอร์เอเชีย ซึ่งมีสโลแกนว่า "Now everyone can fly" (ใคร ๆ ก็บินได้) เฟอร์นานเดสสามารถบริหารแอร์เอเชียจากสายการบินพาณิชย์ที่มีส่วนเกี่ยวข้องกับรัฐบาลมาเลเซียซึ่งกำลังจะล้มเหลวให้กลายเป็นบริษัทเอกชนให้บริการสายการบินต้นทุนต่ำที่ประสบความสำเร็จอย่างมาก จากนั้นเขาจึงก่อตั้ง จูนกรุ๊ป (Tune Group) และในปัจจุบันเป็นผู้ถือหุ้นรายใหญ่ของสโมสรฟุตบอล ควีนปาร์กแรนเจอร์ส (Queens Park Rangers F.C.)

เขายังเป็นหนึ่งในเครื่องมือล็อบบียิสต์นายกรัฐมนตรีมาเลเซียในขณะนั้น มหาธีร์ โมฮัมหมัด ในช่วงกลางปี 2003 ให้เสนอนโยบายน่านฟ้าเสรีระหว่างมาเลเซียกับประเทศเพื่อนบ้าน ประเทศไทย ประเทศอินโดนีเซีย และประเทศสิงคโปร์ ซึ่งเป็นผลให้ประเทศทั้งสามมอบสิทธิการลงจอดเครื่องให้กับแอร์เอเชียและสายการบินต้นทุนต่ำอื่น ๆ 

ข้อมูลจากมีนาคม 2014 ใน *ฟอบส์ เอเชีย* ได้ประเมินรายได้สุทธิของเฟอร์นานเดสไว้ที่ 650 ล้านดอลล่าร์สหรัฐ เป็นบุคคลที่ร่ำรวยที่สุดอันดับที่ 28 ในรายชื่อบุคคลที่ร่ำรวยที่สุดในประเทศมาเลเซียของฟอบส์

อ้างอิง
-------
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

V อื่นๆ (Various)

V04B Urine tests
----------------

V04C Other diagnostic agents
----------------------------

### V04CA Tests for diabetes

V04CA01 Tolbutamide
V04CA02 Glucose
### V04CB Tests for fat absorption

V04CB01 Vitamin A concentrates
### V04CC Tests for bile duct patency

V04CC01 Sorbitol
V04CC02 Magnesium sulfate
V04CC03 Sincalide
V04CC04 Ceruletide
### V04CD Tests for pituitary function

V04CD01 Metyrapone
V04CD03 Sermorelin
V04CD04 Corticorelin
V04CD05 Somatorelin
### V04CE Tests for liver functional capacity

V04CE01 Galactose
V04CE02 Sulfobromophthalein
### V04CF Tuberculosis diagnostics

V04CF01 Tuberculin
### V04CG Tests for gastric secretion

V04CG01 Cation exchange resins
V04CG02 Betazole
V04CG03 Histamine phosphate
V04CG04 Pentagastrin
V04CG05 Methylthioninium chloride
V04CG30 Caffeine and sodium benzoate
### V04CH Tests for renal function

V04CH01 Inulin and other polyfructosans
V04CH02 Indigo carmine
V04CH03 Phenolsulfonphthalein
V04CH04 Alsactide
V04CH30 Aminohippuric acid
### V04CJ Tests for thyreoidea function

V04CJ01 Thyrotropin
V04CJ02 Protirelin
### V04CK Tests for pancreatic function

V04CK01 Secretin
V04CK02 Pancreozymin (cholecystokinin)
V04CK03 Bentiromide
### V04CL Tests for allergic diseases

### V04CM Tests for fertility disturbances

V04CM01 Gonadorelin
### V04CX Other diagnostic agents
โลโก้ เอทเซทโต
**เอ็กซ์ทีน** (Exteen) เป็นเว็บไซต์ไทยที่ให้บริการบล็อกฟรี ก่อตั้งโดยจดทะเบียนเมื่อวันที่ 26 มีนาคม พ.ศ. 2544 แต่ได้เปิดใช้ให้บริการบล็อกในช่วงกลางปี พ.ศ. 2547 ปัจจุบันเอ็กซ์ทีนมีสมาชิกกว่า 200,000 ราย ก่อตั้งโดย ทีปกร วุฒิพิทยามงคล และปฏิญญา เสงี่ยมจิตร์ ในขณะที่ทั้งคู่เป็นนิสิตภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเกษตรศาสตร์ ปัจจุบันบริหารงานภายใต้ชื่อบริษัท เอทเซทโต จำกัด

เอ็กซ์ทีนเป็นเว็บไซต์ที่มีผู้เข้าชมจากประเทศไทยมากเป็นอันดับที่ 157 (19 กันยายน 2557) จากการจัดอันดับโดยอะเล็กซา 

โครงการบางส่วนของเอ็กซ์ทีนได้มีการปรากฏตามหน้าหนังสือพิมพ์เช่น โครงการไทยช่วยสันติสุข ที่ร่วมกันบริจาคเงินกว่า 800,000 บาท รวมถึงการซื้อเสื้อเกราะกันกระสุน ช่วยเหลือทหารไทยที่ลาดตระเวนในชายแดนภาคใต้

ลักษณะเฉพาะตัว
--------------

เอ็กซ์ทีนเป็นเว็บให้บริการบล็อกฟรีโดยผู้ใช้สามารถปรับแต่งหน้าตาของบล็อกได้ผ่านทาง CSS ซึ่งนอกจากบริการบล็อกแล้วยังมีให้บริการในส่วนเว็บบอร์ดด้วย

มีระบบการคัดกรองและแนะนำบล็อกที่มีประโยชน์ให้เป็นที่รู้จัก เดิมผู้ทำหน้าที่คัดกรอกคือเว็บมาสเตอร์และให้ทางสมาชิกโหวตผ่านปุ่ม hot พร้อมทั้งใส่เหตุผลที่สมาชิกคิด
ว่าเอนทรี่นั้นควรได้รับการแนะนำ
ต่อมาได้มีการพัฒนาเพิ่มช่องทางการโหวต โดยการให้สมาชิกกดปุ่มดาวแดง hot post ball ผ่านการคอมเม้นท์อีกทางหนึ่ง ซึ่งผู้ที่ได้รับดาวแดงจะได้มีกำลังใจในการเขียน

ซอฟต์แวร์ที่ใช้พัฒนาระบบ
------------------------

### ระบบเซิร์ฟเวอร์

เอ็กซ์ทีนมีเซิร์ฟเวอร์จำนวนสองเครื่อง แบ่งการทำงานเป็นเครื่องสำหรับระบบฐานข้อมูล และเครื่องสำหรับเว็บเซิร์ฟเวอร์ โดยใช้ระบบปฏิบัติการ FreeBSD, ระบบฐานข้อมูล MySQL และเว็บเซิร์ฟเวอร์ Apache ปัจจุบันเครื่องทั้งสองตั้งอยู่ที่อาคารโทรคมนาคมบางรัก (ตึกกสท.)

### ระบบจัดการเนื้อหา

ระบบจัดการเนื้อหาของเอ็กซ์ทีนปัจจุบันคือรุ่นที่ 4 (ปรับปรุงเมื่อวันที่ 9 ตุลาคม พ.ศ. 2550) พัฒนาขึ้นเองโดยใช้ภาษา PHP เป็นหลัก และมีการใช้เครื่องมืออื่นๆ ร่วมด้วย เช่น Mootools, TinyMCE เป็นต้น

ดูเพิ่ม
-------

* โอเคเนชั่น
* บล็อกแก๊ง

อ้างอิง
-------

1. ↑  "ประวัติศาสตร์ exteen 101". คลังข้อมูลเก่าเก็บจากแหล่งเดิมเมื่อ 2007-11-15. สืบค้นเมื่อ 2007-12-13.
2. ↑   "Exteen" บล็อกพันธุ์ไทย โมเดลธุรกิจที่มีหัวใจนำทาง หนังสือพิมพ์ประชาชาติธุรกิจ 13 ธันวาคม 2550
3. ↑  Site overview: exteen.com เก็บถาวร 2016-01-19 ที่ เวย์แบ็กแมชชีน, Alexa
4. ↑  หนังสือพิมพ์มติชน ฉบับวันที่ 23 ธันวาคม พ.ศ. 2551 (หน้า 25)
5. ↑  "โครงการไทยช่วยสันติสุข". คลังข้อมูลเก่าเก็บจากแหล่งเดิมเมื่อ 2009-02-01. สืบค้นเมื่อ 2008-12-26.

แหล่งข้อมูลอื่น
---------------

* เว็บไซต์เอ็กซ์ทีน อย่างเป็นทางการ เก็บถาวร 2007-12-07 ที่ เวย์แบ็กแมชชีน
**ร่างรัฐบัญญัติคุ้มครองไอพี** (อังกฤษ: PROTECT IP Act) ย่อมาจาก **ร่างรัฐบัญญัติป้องกันการคุกคามเสมือนจริงต่อความสร้างสรรค์เชิงเศรษฐกิจในโลกออนไลน์และการโจรกรรมทรัพย์สินทางปัญญา ค.ศ. 2011** (Preventing Real Online Threats to Economic Creativity and Theft of Intellectual Property Act of 2011) หรือนิยมย่อว่า **พีพา** (PIPA) และรหัสว่า **ร่างรัฐบัญญัติของวุฒิสภาที่ 968** (Senate Bill 968) หรือ **ว. 968** (S. 968) เป็นร่างรัฐบัญญัติที่ แพทริก เลฮี (Patrick Leahy) สมาชิกวุฒิสภาแห่งสหรัฐอเมริกา เสนอเมื่อวันที่ 12 พฤษภาคม 2554 พร้อมด้วยเพื่อนสมาชิกอีกสิบเอ็ดคน โดยนำเอาร่างรัฐบัญญัติต่อสู้การละเมิดสิทธิและการปลอมแปลงในโลกออนไลน์ (Combating Online Infringement and Counterfeits Act) ที่ตกไปเมื่อปีก่อน ขึ้นมาปัดฝุ่น และในเวลาเดียวกัน สมาชิกสภาผู้แทนราษฎรก็เสนอร่างรัฐบัญญัติเนื้อหาคล้ายคลึงกัน คือ ร่างรัฐบัญญัติหยุดยั้งการละเมิดลิขสิทธิ์ออนไลน์ (Stop Online Piracy Act) โดยร่างรัฐบัญญัติทั้งสองกำลังอยู่ระหว่างการพิจารณาของรัฐสภา และจะได้ลงมติรับรองกันในวันที่ 24 มกราคม 2555

ดูเพิ่ม
-------

* ร่างรัฐบัญญัติหยุดยั้งการละเมิดลิขสิทธิ์ออนไลน์
**จังหวัดของประเทศกรีซ** (กรีก: νομοί, νομός, ที่เรียกว่า "nomos" (เอกพจน์) หรือ "nomoi" (พหูพจน์), อังกฤษ: Prefectures of Greece หรือเท่ากับคำว่า "region") ประเทศกรีซแบ่งเขตการบริหารรัฐกิจแผ่นดินออกเป็น 13 แคว้น (Peripheries) ที่แบ่งย่อยออกเป็น 3 มหาจังหวัด (Super-prefectures) และ 54 จังหวัด หรือ "nomes"

ตามที่ระบุในรัฐธรรมนูญแห่งประเทศกรีซจังหวัดคือระบบการปกครองท้องถิ่นระดับรองของรัฐบาลของระบบการปกครองระดับท้องถิ่น แต่มิได้เหนือไปกว่าประชาคมและเทศบาลในประเทศกรีซ (Communities and Municipalities) หลังจากการปฏิรูปทางนิติบัญญัติในปี ค.ศ. 1994 แล้วระบบการบริหารรัฐกิจของจังหวัดก็ถูกย้ายไปอยู่กับแคว้น แต่กระนั้นจังหวัดก็ยังคงดำรงสิทธิบางอย่างที่ได้รับมอบจากรัฐบาล เช่นการสุขาภิบาล หรือ การวางระบบการให้การบริการส่วนท้องถิ่น ฉะนั้นจังหวัดจึงยังคงมีบทบาทางกฎหมายในฐานะหน่วยบริหารของรัฐบาลกลางอยู่

รายชื่อจังหวัด
--------------

|  |  |  |
| --- | --- | --- |
| 1. (see below)
2. Euboea
3. Evrytania
4. Phocis
5. Phthiotis
6. Boeotia
7. Chalkidiki
8. Imathia
9. Kilkis
10. Pella
11. Pieria
12. Serres
13. Thessaloniki
14. Chania
15. Heraklion
16. Lasithi
17. Rethymno
18. Drama
19. Evros
20. Kavala
21. Rhodope
22. Xanthi
23. Arta
24. Ioannina
25. Preveza
26. Thesprotia
 | 27. Corfu
28. Kefallinia Prefecture
29. Lefkada
30. Zakynthos
31. Chios
32. Lesbos
33. Samos
34. Arcadia
35. Argolis
36. Corinthia
37. Laconia
38. Messinia
39. Cyclades
40. Dodecanese
41. Karditsa
42. Larissa
43. Magnesia
44. Trikala
45. Achaea
46. Aetolia-Acarnania
47. Elis
48. Florina
49. Grevena
50. Kastoria
51. Kozani

a เมานต์เอธอส |  |

เขตปกครองในจังหวัดอัตติคา
จังหวัดอัตติคา (หมายเลข 1 บนแผนที่ข้างบน) ประกอบด้วยจังหวัด:

1. เอเธนส์
2. อีสต์อัตติคา
3. จังหวัดไพราเอียส
4. เวสต์อัตติคา

ดูเพิ่ม
-------

* ประเทศกรีซ

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ จังหวัดในประเทศกรีซ
 วิกิมีเดียคอมมอนส์มีสื่อเกี่ยวกับ แผนที่ของจังหวัดในประเทศกรีซ

* "Map of Greece". คลังข้อมูลเก่าเก็บจากแหล่งเดิมเมื่อ 2012-12-04. สืบค้นเมื่อ 2010-03-02.

| * ด
* ค
* ก
แคว้นของประเทศกรีซ |
| --- |
| 
* กรีซกลาง
* กรีซตะวันตก
* ครีต
* เทสซาลี
* เพโลพอนนีส
* มาซิโดเนียกลาง
* มาซิโดเนียตะวันตก
* มาซิโดเนียตะวันออกและเทรซ
* หมู่เกาะไอโอเนียน
* อิไพรัส
* อีเจียนใต้
* อีเจียนเหนือ
* แอตติกา
* แอทอส (เขตปกครองอิสระในมาซิโดเนีย)

 | Flag of GreeceFlag of Greece |
| 
หน่วยการบริหาร
แคว้น
จังหวัด
ภูมิภาค
เมือง
เมืองโบราณ
 |
ฉบับจัดพิมพ์ภาษาอังกฤษครั้งแรก (จัดพิมพ์โดยพิกาดอร์)
***เมจิกซีดส์*** (อังกฤษ: *Magic Seeds*) เป็นนวนิยาย ค.ศ. 2004 โดยวี เอส ไนพอล ที่ได้รับการตีพิมพ์โดยอัลเฟรด เอ คนอพฟ์ (สหรัฐอเมริกา) นวนิยายเรื่องนี้มีฉากอยู่ในประเทศอินเดียและทวีปยุโรป (กรุงเบอร์ลินและกรุงลอนดอน)

เนื้อเรื่องย่อ
--------------

*เมจิกซีดส์* เป็นภาคต่อของนวนิยาย ค.ศ. 2001 เรื่อง*ฮาล์ฟอะไลฟ์* โดย*เมจิกซีดส์*ใช้เวลานานกว่า "ฮาล์ฟอะไลฟ์" ในการเดินเรื่อง ซึ่งเป็นเรื่องราวของวิลลี โซเมอร์เซต แชนแดรน ที่เป็นชาวอินเดียย้ายถิ่น ผู้อาศัยอยู่กับน้องสาวของเขาชื่อ สโรจินี ในกรุงเบอร์ลิน เขาได้ถูกบังคับให้มายังประเทศเยอรมนีภายหลังการปฏิวัติในประเทศแถบแอฟริกาที่ไม่มีชื่อ (สมมติเป็นโมซัมบิก) ที่บังคับให้เขาต้องรับการเนรเทศ โดยเขาได้ใช้เวลา 18 ปีในทวีปแอฟริกา และเกิดความไม่สบายใจในการใช้ชีวิตในแถบยุโรป น้องสาวของเขาได้ส่งให้เขากลับไปอยู่ที่ประเทศอินเดียและได้มีส่วนพัวพันกับการรบแบบกองโจรคอมมิวนิสต์ที่นั่น เขายอมรับภารกิจในครั้งนี้ แต่ไม่ได้มีความรู้สึกมุ่งมั่นอย่างแท้จริงที่จะก่อให้เกิดการกบฏ เขาปลดเปลื้องความคิดที่ผิดออกไปได้อย่างรวดเร็วเกี่ยวกับการรบแบบกองโจร ในข้อบกพร่องส่วนบุคคลของเขาเหล่านั้น และกลยุทธ์การเคลื่อนไหวโดยไม่ไตร่ตรอง แต่ก็ยังคงมีส่วนร่วมกับพวกของเขาในบางส่วนเนื่องมาจากความเฉื่อยช้า กับอีกส่วนหนึ่งที่กลัวว่าเพื่อนเก่าอาจจะสังหารเขา ในที่สุดเขาก็ถูกจับกุมและกักขัง และได้พบว่าชีวิตในคุกดีกว่าชีวิตที่ต้องรีบเร่ง เขาได้รับการปล่อยตัวออกจากคุกเมื่อเพื่อนชาวอังกฤษที่ชื่อโรเจอร์ได้จัดพิมพ์ชุดเรื่องสั้นของเขาใหม่ ซึ่งทำให้เกิดความลำบากใจบางประการต่อรัฐบาลของอินเดีย วิลลีได้ย้ายไปยังกรุงลอนดอน และ ณ ที่แห่งนี้ เขาก็ได้พบว่าตนเองได้มาอยู่ในกลุ่มชนชั้นกลางระดับบน ก่อนที่จะระหกระเหินมาใช้ชีวิตอยู่ในเขตชานเมือง กับการเย้ยหยันทุกรูปแบบและความรู้สึกเงียบสงบในโลกที่ปิดทึบ

อ้างอิง
-------

1. ↑  A Passage to India - NYTimes.com
2. ↑  The unacculturated hero - Telegraph
3. ↑  Magic Seeds by V S Naipaul - Reviews - Books - The Independent
**phpwind BBS** (ชื่อย่อ : PW) เป็นระบบกระดานข่าว พัฒนาโดยชาวจีน หลักการทำงานโดยใช้ ภาษาพีเอชพีควบคู่กับระบบฐานข้อมูล โดยรองรับการทำงานบนฐานข้อมูล MySQL ถึงแม้ว่าซอฟต์แวร์ดังกล่าวจะสามารถดาวน์โหลดกันไปใช้ได้ฟรีๆ แต่ไม่ใช่ซอฟต์แวร์โอเพนซอร์ส ซึ่งเว็บการพาณิชย์ที่ต้องการใช้รุ่นเชิงพาณิชย์ ต้องทำการสั่งซื้อใบอนุญาตจากทาง PHPWind Croporation. ก่อน [แต่ประเทศไทย ไม่สามารถสั่งซื้อได้]

ประวัติความเป็นมา
-----------------

phpwind ได้ถูกพัฒนาขึ้นเวอร์ชันแรก ในปี 2003 ได้แก่ PHPWind 1.0 ซึ่งยังไม่เป็นที่รู้จักเท่าไรในหมู่คนไทย ต่อมาก็ได้พัฒนาต่อมาเรื่อยๆจนถึง เวอร์ชันล่าสุด ก็คือ phpwind 8.7 ซึ่งในตอนแรกนั้นพัฒนามาเฉพาะ Unicode ภาษาแบบ GBK และ BIG เท่านั้น ตั้งแต่เวอร์ชัน 5.0 จึงได้พัฒนา Unicode UTF-8 และ ภาษาไทยได้รับการพัฒนาบน Unicode UTF-8 เช่นกัน

การพัฒนาในประเทศไทย
-------------------

ประเทศไทย เริ่มรู้จักกับ phpwind ในเวอร์ชัน 6.0 ซึ่งพัฒนาโดย i7forums สมัยนั้น นำทีมโดย : พี่เบิร์ด [ ชาตรี บำรุง ]
เป็นผู้พัฒนาภาษาไทยรุ่นบุกเบิก และ ได้ทำการพัฒนามาจนถึงเวอร์ชัน 8.3 และก็ได้หยุดพัฒนาจาก i7forums ในตอนนั้นไป
หลังจากที่หยุดพัฒนาภาษาไทยระยะนึง ได้มีคนทำการเปิดเว็บสนับสนุน phpwind ภาษาไทยขึ้นมาใหม่ โดยใช้ชื่อว่า "phpwindthai.Net"
และในปี 2555

เวอร์ชันที่ได้รับการพัฒนาเป็นภาษาไทย
------------------------------------

6.0 พัฒนาโดย i7forums [ 2007 ]
7.0 พัฒนาโดย i7forums [ 2008 ]
7.5 พัฒนาโดย i7forums [ 2009 ]
8.0 พัฒนาโดย i7forums [ 2009 ]
8.3 พัฒนาโดย i7forums [ 2010 ]
8.5 พัฒนาโดย phpwindthai.Net [ 2011 ]
8.7 พัฒนาโดย i7forums Tha! [2012]
9.0 พัฒนาโดย

การถ่ายโอนข้อมูล และ คุณสมบัติ
------------------------------

การเชื่อมต่อ FTP โอนไฟล์แนบไปเก็บไว้ที่ Server เครื่องอื่นกรณีพื้นที่ไม่เพียงพอ, ระบบสเปซ, ระบบฟอรั่ม, ระบบพอร์ทัล, การส่งข้อความด้วยรูปแบบพิเศษและอีโมติคอน, การสร้างแบบสำรวจ, การสร้างกระทู้โต้วาที, การสร้างกระทู้ค้าขาย, การสร้างกระทู้กิจกรรม, ระบบธนาคาร, ระบบไอเทมพิเศษ, ระบบสมาชิกและการกำหนดสิทธิ์ผู้ใช้, รวมถึงระบบจัดการสำหรับดูแลรักษากระดานสนทนา, ผู้ดูแลระบบสามารถจัดการเนื้อหาได้โดยง่าย, ใน phpwind เวอร์ชัน 8.7 ปรับปรุงระบบให้ทันสมัยยิ่งขึ้น

แหล่งข้อมูลอื่น
---------------

* เว็บไซต์ของ phpwind ภาษาจีน เก็บถาวร 2005-12-28 ที่ เวย์แบ็กแมชชีน
* เว็บไซต์ผู้พัฒนาภาษาไทย
* phpwind BBS Forums Offical English Version.
**คลื่นยักษ์** (ในภาษาอังกฤษมีชื่อเรียกหลายชื่ออาทิ ฟรีกเวฟ (อังกฤษ: freak wave) โรกเวฟ (อังกฤษ: rogue wave) หรือ มอนสเตอร์เวฟ (อังกฤษ: monster wave)) เป็นคลื่นผิวน้ำขนาดใหญ่และฉับพลัน สามารถล่มเรือขนาดกลางถึงใหญ่ได้ ในอดีตเชื่อกันว่าเป็นเพียงเรื่องเล่าแต่ในปัจจุบันได้มีการยืนยันว่าเป็นหนึ่งในปรากฏการณ์ธรรมชาติทางทะเลที่ไม่พบบ่อยนัก 

ข้อถกเถียงเกี่ยวกับการมีอยู่จริงของคลื่นประเภทนี้ได้จบลงใน ค.ศ. 2004 หลังจากโครงการแมกซ์เวฟ (Project MaxWave) และศูนย์วิจัย GKSS (GKSS Research Centre) ได้ใช้ดาวเทียมเก็บข้อมูลและถ่ายภาพถึง 30,000 ภาพโดยแต่ละภาพครอบคลุมพื้นที่ขนาด 10 x 5 กิโลเมตร รวมทั้งหมดครอบคลุมพื้นที่ 1.5 ล้านตารางกิโลเมตร และสามารถตรวจจับการเกิดคลื่นยักษ์ใน 10 รูป หรือเท่ากับคลื่นยักษ์ 1 ลูกใน 150,000 ตารางกิโลเมตร จึงมีข้อสังเกตว่าคลื่นยักษ์จะเกิดขึ้นบริเวณมหาสมุทรกว้างและด้วยความถี่ที่กล่าวมานี้จึงนับว่าเป็นเหตุการณ์ที่พบเห็นได้ยาก  มีความเป็นไปได้สูงที่ คลื่นประเภทนี้เป็นเหตุที่ทำให้เรือเดินสมุทรหายสาบสูญโดยไม่ทราบสาเหตุ

สาเหตุที่เป็นไปได้ของการเกิดคลื่นยักษ์
--------------------------------------

เนื่องจากปรากฏการณ์การเกิดคลื่นยักษ์นี้ยังอยู่ในช่วงของการศึกษาวิจัย ดังนั้นจึงยังไม่ได้มีข้อสรุปว่าสาเหตุหลักของการเกิดคลื่นยักษ์นี้คืออะไรและอาจมีสาเหตุการเกิดที่แตกต่างกันไปตามแต่ละสถานที่หรือไม่ บริเวณที่มีโอกาสเกิดมักอยู่ทางตอนใต้ของทวีปแอฟริกา แต่คุณลักษณะดังกล่าวก็ไม่ได้อธิบายถึง สาเหตุของคลื่นยักษ์ที่เกิดขึ้นในบริเวณอื่น ซึ่งอาจเกิดจาก รูปร่างของชายฝั่ง หรือ พื้นดินก้นทะเล

* การรวมตัวที่จุดร่วมจากกระแสน้ำ\* ผลจากความไม่เชิงเส้น (ในลักษณะเดียวกัน

### ประเภท

* "กำแพงน้ำ" (walls of water) เป็นคลื่นที่เคลื่อนตัวในทะเลไกลถึง 10 กิโลเมตร
* "สามอนงค์" (three sisters) มีลักษณะเป็นกลุ่มคลื่น 3 ลูก
* คลื่นมรสุมเดี่ยวขนาดยักษ์ ก่อตัวสูงถึง 4 เท่าของคลื่นมรสุมปกติ

รายงานการพบคลื่นยักษ์
---------------------

* *Bremen* (แอตแลนติกใต้, ค.ศ. 1989)
* *en:RMS Queen Elizabeth 2* (แอตแลนติกเหนือ, ค.ศ. 1995)
* *en:Caledonian Star* (แอตแลนติกใต้, ค.ศ. 2001)
* *en:Norwegian Dawn*, (นอกชายฝั่งของ รัฐจอร์เจีย, 16 เมษายน, ค.ศ. 2005)
* รายงานข่าว
* รายงานข่าว
* Caledonian Star report 2 มีนาคม ค.ศ. 2001, 53°03′S 63°35′W﻿ / ﻿53.050°S 63.583°W﻿ / -53.050; -63.583) สลายตัวภายในไม่กี่วินาที
* en:MS Breme report 22 กุมภาพันธ์ ค.ศ. 2001, 45°54′S 38°58′W﻿ / ﻿45.900°S 38.967°W﻿ / -45.900; -38.967)

อ้างอิง
-------

1. ↑  BBC NEWS

แหล่งข้อมูลอื่น
---------------

* โครงการแมกซ์เวฟ (Project MaxWave) เก็บถาวร 2007-01-16 ที่ เวย์แบ็กแมชชีน
| เผ่าพันธุ์ในมิดเดิลเอิร์ธ |
| --- |
| วงศ์ไอนัวร์ |
| * วาลา
* ไมอา
 |
| 
วงศ์อื่น |
| * เอลฟ์
* มนุษย์
* ฮอบบิท
* คนแคระ
* เอนท์
* อินทรี
* ออร์ค
* โทรลล์
* มังกร
 |
| * ด
* ค
* ก
 |

**ไอนัวร์** (Ainur) เป็นคำภาษาเควนยาสำหรับเรียกเหล่าชนผู้ศักดิ์สิทธิ์ในจินตนิยายเรื่อง ซิลมาริลลิออน ของ เจ. อาร์. อาร์. โทลคีน ตามตำนานว่า พวกเขาถือกำเนิดจากมหาเทพอิลูวาทาร์ ซึ่งเป็นพระเจ้าสูงสุดผู้สร้างโลก เหล่าไอนัวร์ได้ช่วยอิลูวาทาร์สร้างโลก มีรายละเอียดแสดงอยู่ในตำนานไอนูลินดาเล (Ainulindale) ซึ่งหมายถึง *มหาคีตาแห่งไอนัวร์*

เมื่อสร้างโลกอาร์ดาเสร็จ เทพไอนัวร์จำนวนหนึ่งได้เดินทางเข้ามาในโลก เพื่อดูแลและจัดการสถานที่ให้พร้อมสำหรับเหล่าบุตรแห่งอิลูวาทาร์ เทพเหล่านี้มีพลังอำนาจไม่เท่ากัน กลุ่มที่มีอำนาจมากเรียกว่า วาลาร์ กลุ่มที่มีอำนาจน้อยกว่า เรียกว่า ไมอาร์

คำว่า ไอนัวร์ (Ainur) เป็นรูปพหูพจน์ รูปเอกพจน์เรียกว่า ไอนู (Ainu)

ดูเพิ่ม
-------

* วาลาร์ ไอนัวร์ชั้นสูง
* ไมอาร์ ไอนัวร์ชั้นรอง

| * ด
* ค
* ก
ไอนัวร์ทั้งปวง จาก ตำนานของเจ. อาร์. อาร์. โทลคีน |
| --- |
| มหาคีตาแห่งไอนัวร์ | ไอนูลินดาเล |
| คณะเทพวาลาร์ | มานเว • อุลโม • อาวเล • โอโรเม • นาโม • เอียร์โม • ทุลคัส |
| คณะเทพวาลิแอร์ | วาร์ดา • ยาวันนา • นิเอนนา • เอสเต • ไวเร • วานา • เนสซา |
| เทพปัจจามิตร | มอร์กอธ (หรือเมลคอร์) |
| เทพไมอาร์ | เอออนเว • อิลมาเร • ออสเซ • อุยเนน • เซารอน • เมลิอัน • อาริเอน • ทิลิออน • คูรูโม (ซารูมาน) • โอโลริน (แกนดัล์ฟ) • บัลร็อก |
**ผักหวานป่า** (ชื่อวิทยาศาสตร์: *Melientha suavis Pierre*) เป็นพืชในวงศ์ Opiliaceae ป็นไม้ยืนต้นขนาดกลาง ต้นที่โตเต็มที่อาจสูงถึง 13 เมดร ที่พบโดยทั่วไปมักมีลักษณะเป็นไม้ยืนต้นขนาดเล็ก หรือเป็นไม้พุ่ม เนื่องจากมีการหักกิ่งเด็ดยอดเพื่อกระตุ้นให้เกิดกิ่งและยอดอ่อนซึ่งเป็นส่วนที่ใช้บริโภค ใบเป็นใบเดี่ยวเรียงสลับกัน ใบอ่อนรูปร่างแคบรี ปลายใบแหลม สีเขียวอมเหลือง ใบแก่เต็มที่รูปร่างรีกว้าง ถึงรูปไข่หรือรูปไข่กลับ ใบสีเขียวเข้ม เนื้อใบกรอบ ขอบใบเรียบ ปลายใบมน ขนาดของใบประมาณ 2.5-5 ซม. x 6- 12 ซม. ก้านใบสั้น ช่อดอกแตกกิ่งก้านคล้ายช่อดอกมะม่วงหรือลำไย และเกิดตามกิ่งแก่ หรือตามลำต้นที่ใบร่วงแล้ว ดอกมีขนาดเล็กเป็นตุ่มสีเขียวอัดกันแน่นเป็นกระจุก ขณะที่ยังอ่อนอยู่ ผลเป็นผลเดี่ยวติดกันเป็นพวง เหมือนช่อผลของมะไฟหรือลางสาด แต่ละผลมีขนาดประมาณ 1.5 x 2.5 ซม. ผลอ่อนสีเขียวมีนวลเคลือบ และเปลี่ยนเป็นสีเหลืองถึงเหลืองอมส้ม เมื่อผลสุกแต่ละผลมีเมล็ดเดียว

สามารถนำยอดและใบอ่อนมาปรุงอาหารได้หลากหลายทั้งต้ม ผัด แกง เช่น แกงเลียงผักหวานป่า ต้มจืดผักหวานป่า ยอดอ่อนใส่แกง ชาวกะเหรี่ยงไม่นิยมปลูกในบ้านเพราะเชื่อว่าทำให้คนในบ้านป่วย

อ้างอิง
-------

1. ↑  ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม เก็บถาวร 2021-06-04 ที่ เวย์แบ็กแมชชีน

คอมมอนส์ มีภาพและสื่อเกี่ยวกับ:  
***ผักหวานป่า***

วิกิสปีชีส์มีข้อมูลภาษาอังกฤษเกี่ยวกับ ****ผักหวานป่า****
**วัดสุวรรณคูหา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระโสม อำเภอตะกั่วทุ่ง จังหวัดพังงา ที่ดินตั้งวัดเนื้อที่ 20 ไร่ พื้นที่ตั้งวัดเป็นบริเวณภูเขาถ้ำ

ประวัติ
-------

วัดสุวรรณคูหาเป็นวัดที่ไม่ปรากฏประวัติการสร้างที่แน่ชัด มีเพียงเรื่องเล่าต่อกันมาว่า มีพระธุดงค์และสามเณรได้มาจำวัดที่วัดบน (ปัจจุบันเป็นวัดร้าง) ซึ่งอยู่คนละฝั่งคลองกับเขาถ้ำและพบว่าเขาหินปูนแห่งนี้มีถ้ำอยู่ตามเชิงเขา จึงได้เข้าไปพำนักอยู่และปรับปรุงเป็นวัดขึ้นมา เรียกว่า **วัดถ้ำ**

จนกระทั่ง พ.ศ. 2344 พระยาบริสุทธิ์โลหะภูมินทราธิบดี (ถิ่น) ผู้สำเร็จราชการเมืองตะกั่วทุ่งกับพระเพชรคีรีศรีพิไชยสงคราม ปลัดเมือง ทั้งสองท่านเป็นบุตรสืบสกุลของพระยาโลหะภูพิสัย (พระตะกั่วทุ่ง ขุนดำ) ได้คิดบูรณะปฏิสังขรณ์วัดขึ้น โดยปรากฏหลักฐานเป็นศิลาจารึกภายในถ้ำ มีใจความสรุปได้ว่าพระยาบริสุทธิ์โลหภูมินทราธิบดี (ถิ่น) ผู้ว่าราชการเมืองตะกั่วทุ่งพระเพชรคีรีศรีพิไชยสงคราม (เหม็น) ปลัดเมืองผู้น้องได้ร่วมกันบูรณะปฏิสังขรณ์วัดโดยขุดลอกตกแต่งพื้นถ้ำ และก่อสร้างปูชนียวัตถุภายในถ้ำมีพระพุทธรูปปางต่าง ๆ ทั้งเล็กและใหญ่ ก่อพระปรางค์เพื่อบรรจุอัฐิบรรพบุรุษเมื่อสำเร็จแล้ว จึงได้จัดงานฉลองในปี พ.ศ. 2401 

เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสแหลมมลายู พระองค์เสด็จมาประพาสที่วัดสุวรรณคูหา เมื่อวันที่ 2 พฤษภาคม ร.ศ. 109 (พ.ศ. 2433) ทรงพระราชทานพระปรมาภิไธยย่อไว้บนผนังถ้ำว่า จปร. 109 (ภายหลังปรากฏจารึกพระปรมาภิไธยย่อ ในรัชกาลต่าง ๆ ทั้งพระนามพระบรมวงศานุวงศ์ เจ้านายและข้าราชการชั้นผู้ใหญ่เพิ่มขึ้นอีกเป็นจำนวนมาก) นอกจากนั้นพระบาทสมเด็จพระมงกุฎเกล้าเจ้าอยู่หัว เมื่อคราวเสด็จหัวเมืองปักษ์ใต้ พระองค์ได้ประทับเสวยพระกระยาหารกลางวันที่ถ้ำแจ้ง (ถ้ำในเขตวัดสุวรรณคูหา) วัดได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2496

อาคารเสนาสนะ
------------

พระพุทธรูปในถ้ำ
อาคารเสนาสนะที่สำคัญ ได้แก่ อุโบสถ สร้าง พ.ศ. 2496 ศาลาการเปรียญ สร้าง พ.ศ. 2516 หอฉัน กุฏิสงฆ์ สำหรับปูชนียวัตถุ มีพระประธานในอุโบสถ ปางมารวิชัย พระพุทธรูปปางต่าง ๆ จำนวน 33 องค์ พระมหากัสสป ยืน 1 องค์ พระพุทธบาทจำลอง อนุสาวรีย์ วัดมีโบราณวัตถุ เช่น ศิลาจารึกของพระยาบริสุทธิ์โลหภูมินทราธิบดี (ถิน) 1 แผ่น ปรางค์บรรจุอัฐิตระกูล ณ ตะกั่วทุ่ง เจดีย์เล็กหน้าถ้ำ ใบเสมา บานประตูถ้ำ 2 แผ่น สิงโตจีนกระเบื้อง และมีเครื่องเบญจรงค์ต่าง ๆ

ถ้ำ
---

บริเวณที่ตั้งวัดมีภูเขา ซึ่งมีถ้ำใหญ่น้อย ถ้ำที่สำคัญ ได้แก่ ถ้ำใหญ่ ถ้ำแจ้ง ถ้ำมืด และถ้ำแก้ว เป็นแหล่งโบราณคดีที่ใช้เป็นที่พักอาศัยชั่วคราวของกลุ่มชนก่อนประวัติศาสตร์ สมัยหินใหม่ในสังคมเกษตรกรรม พบโบราณวัตถุมากมายภายในถ้ำ มีอายุราว 3,000-4,000 ปี มาแล้ว เช่น ภาชนะดินเผาและเศษภาชนะดินเผา เนื้อหยาบเผาด้วยอุณหภูมิต่ำ มีทั้งผิวเรียบและตกแต่งผิวด้วยลายขูดขีดและลายเรขาคณิต ขวานหินขัด ชนิดมีบ่าและไม่มีบ่า ทำจากหินฟลิ้นท์แจสเปอร์ คาลซิโดนี และหินทราย กำไล ทำจากเปลือกหอย หินทุบเลือกไม้ และลูกปัดสีส้ม ทำจากหินคาร์นีเลียน เปลือกหอยชนิดต่าง ๆ ได้แก่ หอยกาบ หอยแครง หอยน้ำพริก หอยกระดุมจุด หอยหลักควายและหอยติบ

อ้างอิง
-------

1. ↑  "ศิลาจารึกของพระยาบริสุทธิ์โลหภูมิทราธิบดี". ศูนย์ข้อมูลกลางทางวัฒนธรรม.
2. ↑  "วัดสุวรรณคูหา". ศูนย์ข้อมูลกลางทางวัฒนธรรม.
3. ↑  "ถ้ำสุวรรณคูหา". ศูนย์ข้อมูลกลางทางวัฒนธรรม.

คอมมอนส์ มีภาพและสื่อเกี่ยวกับ:  
**วัดสุวรรณคูหา**
**วัดสุวรรณคีรีเขต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะรน อำเภอเมืองภูเก็ต จังหวัดภูเก็ต มีที่ดินตั้งวัดเนื้อที่ 9 ไร่ 2 งาน 93.10 ตารางวา มีที่ธรณีสงฆ์ 6 แปลง เนื้อที่ 24 ไร่ 2 งาน 57.40 ตารางวา 

วัดสุวรรณคีรีเขตตั้งวัดเมื่อ พ.ศ. 2452 เดิมชื่อ **วัดกะรน** ตามชื่อบ้าน ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 40 เมตร ยาว 60 เมตร ในด้านการศึกษาทางวัดเปิดสอนพระปริยัติธรรมเริ่มมาตั้งแต่ พ.ศ. 2523 เปิดโรงเรียนสอนเด็กก่อนเกณฑ์เมื่อ พ.ศ. 2526 

อาคารเสนาสนะที่สำคัญ ได้แก่ อุโบสถกว้าง 40 เมตร ยาว 60 เมตร บานประตู และหน้าต่างทุกบาน แกะสลักเป็นเรื่องราวเกี่ยวกับ พุทธประวัติและทศชาติชาดก ศาลาการเปรียญกว้าง 16 เมตร ยาว 25 เมตร สร้าง พ.ศ. 2515 และกุฏิสงฆ์จำนวน 4 หลัง ส่วนมากเสาหล่อด้วยคอนกรีตเครื่องบนเป็นไม้ ปูชนียวัตถุ ได้แก่ พระพุทธรูปในอุโบสถ 3 องค์ ที่ศาลาการเปรียญจำนวน 17 องค์ พระเชียงแสน พระสุโขทัย และพระนารายณ์ทรงโคประดิษฐานอยู่ที่กุฏิหลังใหญ่ ในช่วงเดือนกุมภาพันธ์ถึงเดือนมีนาคมของทุกปี วัดมีการจัดงานเฉลิมฉลองที่ยิ่งใหญ่ คือ งานปิดทองพระนารายณ์

อ้างอิง
-------

1. ↑  "ประวัติวัดสุวรรณคีรีเขต พิมพ์ พ.ศ. ๒๕๒๗".
2. ↑  "วัดสุวรรณคีรีเขต(วัดกะรน)". เทศบาลตำบลกะรน.
**วัดหงษ์ประดิษฐาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 895 หมู่ที่ 3 ตำบลคอหงส์ อำเภอหาดใหญ่ จังหวัดสงขลา

วัดหงษ์ประดิษฐาราม แต่เดิมตั้งอยู่บริเวณค่ายเสนาณรงค์ แต่เมื่อค่ายเสนาณรงค์ย้ายมาจากบริเวณสวนตูล สงขลา ทำให้ได้ย้ายที่ตั้งวัดมายังที่ตั้งปัจจุบัน และชาวบ้านได้ถวายที่ดินบางส่วนในการสร้างวัด ต่อมาเจ้าอาวาสสมัยนั้นได้ซื้อที่ดินขยายเพิ่ม ชาวบ้านเรียกว่า **วัดคอหงษ์** ตามที่ตั้งหมู่บ้าน โดยได้รับอนุญาตตั้งวัดเมื่อวันที่ 4 กรกฏาคม พ.ศ. 2479 ได้รับพระราชทานวิสุงคามสีมา เมื่อ พ.ศ. 2492

สิ่งศักดิ์สิทธิ์ภายในวัดมีศาลหลักเมืองหาดใหญ่ หรือ ศาลเจ้าซาเจียงกุน ผู้นับถือจะกราบไหว้ขอความเจริญก้าวหน้าในหน้าที่การงาน นอกจากนี้ยังมีองค์เทพซาเจียงกุนที่มีผู้คนมาขอพรด้านสุขภาพที่แข็งแรง มีโชคมีลาภ มีความมั่นคงในชีวิต อยู่เย็นเป็นสุข ให้ขายดิบขายดี ฯลฯ วัดยังมีรูปปั้นเจ้าอาวาสรูปแรกคือ พระโศภนพิทยาคุณ ดำรงตำแหน่งตั้งแต่ พ.ศ. 2489 ถึง พ.ศ. 2506

รายนามเจ้าอาวาส
---------------

* พระโศภนพิทยาคุณ (อุ้ย เขมาภิรโต) รูปที่ 1
* พระปริยัติวรานุกูล (สุนทร ฐานธมฺโม) รูปที่ 2
* พระครูวิมลปริยัติสุนทร (เชือน สนฺตจิตโต) รูปปัจจุบัน

อ้างอิง
-------

1. ↑  "วัดหงษ์ประดิษฐาราม". พระสังฆาธิการ.
2. ↑  "8 สถานที่ศักดิ์สิทธิ์ของหาดใหญ่ ไม่ควรพลาดมาสักการะขอพรช่วงปีใหม่ ได้เที่ยวได้บุญ".

คอมมอนส์ มีภาพและสื่อเกี่ยวกับ:  
**วัดหงษ์ประดิษฐาราม**
**ชาติ เกียรติเพชร** หรือนายสุริยา สมีแจ้ง เป็นชาวจังหวัดขอนแก่น เกิดเมื่อ 28 มิถุนายน พ.ศ. 2518 สถิติการชก 7 ครั้ง ชนะ 5 (น็อค 4) แพ้ 2

ชกมวยไทย
--------

ชาติเริ่มชกมวยไทยตั้งแต่อายุ 8 ขวบขึ้นชกที่เวทีมวยแถวบ้านเกิดหลายครั้ง จึงเข้ามาชกมวยไทยในกรุงเทพฯโดยอยู่ในสังกัดของชุ้น เกียรติเพชร ใช้ชื่อ มนต์สวรรค์ ลูกคลองจั่น หันมาชกมวยสากลครั้งแรกเมื่อ พ.ศ. 2539 ชกชนะน็อคคู่ชกสามครั้งรวด จัดเป็นมวยหมัดหนักคนหนึ่ง

เกือบได้ชิง
-----------

ในช่วงนั้นมีข่าวออกมาเรื่อย ๆ ว่าริคาร์โด โลเปซ แชมป์โลกรุ่นสตรอเวท WBC เตรียมจะเลื่อนรุ่น สหสมภพ ศรีสมวงศ์จึงคัดเลือกนักมวยในสังกัดเพื่อผลักดันให้เป็นรองแชมป์โลกอันดับสูง รอชิงแชมป์ที่ว่าง ชาติถูกประกบคู่ให้เจอกับพยัคฆ์ นครหลวงโปรโมชั่น เมื่อเดือนพฤศจิกายน พ.ศ. 2540 ผลการชกปรากฏว่าชาติเป็นฝ่ายแพ้คะแนนเพราะสู้ชั้นเชิงไม่ได้ แต่ก็ชกพยัคฆ์ลงไปให้กรรมการนับแปดถึงสองครั้ง อย่างไรก็ตาม โลเปซไม่ได้สละแชมป์ตามที่ใคร ๆ คาดไว้ และพยัคฆ์ก็แขวนนวมไป ไม่ได้ขึ้นชกอีกเลย (ต่อมามีการจัดชิงแชมป์เฉพาะกาลรุ่นสตรอเวท WBC ในเดือนสิงหาคม พ.ศ. 2541 วันดี จ.เจริญได้ไปชิงแชมป์ที่ว่าง ชนะคะแนน ร็อคกี้ หลิน ได้ครองแชมป์ จนโลเปซสละแชมป์ใน พ.ศ. 2542 วันดีจึงได้เป็นแชมป์โลกตัวจริงแทน)

เป็นมวยแทน
----------

หลังจากชกแพ้พยัคฆ์ ชาติหยุดชกมวยสากล หันไปชกมวยไทยอย่างเดียว จนกระทั่งสมาน ส.จาตุรงค์เสียแชมป์โลกให้ โย ซัมชอย มีการคัดเลือกนักมวยไปชิงแชมป์โลกตามสัญญาออปชั่นแรก ซึ่งผลการชกปรากฏว่าพงษ์ศักดิ์เล็ก ศิษย์คนองศักดิ์ ชนะน็อค ฤทธิชัย เกียรติประภัสร์ ยก 3 แต่ทางฝ่ายของ โย ซัมชอยปฏิเสธไม่ยอมป้องกันตำแหน่งกับพงษ์ศักดิ์เล้กเพราะเห็นว่าอันตรายเกินไป สหสมภพจึงจัดให้มีการคัดเลือกนักมวยอีกครั้ง ชาติได้รับเลือกให้ขึ้นชกตัดเชือกกับหลักชัย เดชากุล ปรากฏว่า ชาติ ชนะคะแนน ได้ไปชิงแชมป์โลก

กำหนดการชกมีการเลื่อนออกไปหลายครั้ง ในท่สุดได้กำหนดเป็นวันที่ 17 มิถุนายน พ.ศ. 2543 ผลการชกเป็นไปตามที่คาด ชาติสู้ความแข็งแกร่งของโย ซัมแชไม่ได้เป็นฝ่ายแพ้น็อคในยกที่ 5 หลังจากนั้นชาติไม่ได้ขึ้นชกมวยสากลอีกเลย คงชกแต่มวยไทยเพียงอย่างเดียว

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นไลท์ฟลายเวท WBC เมื่อ 17 มิ.ย. 2543 แพ้น็อค ชอย โยซัม (เกาหลีใต้) ยก 5 ที่ โซล, เกาหลีใต้

อ้างอิง
-------

* ชายพจน์. มวยดังไทยแลนด์: ชาติ เกียรติเพชร ชวดแชมเปี้ยนโลกที่เกาหลี. นิตยสารมวยโลก. ฉบับที่ 1182 พฤษภาคม 2550 หน้า 40 -41
* สถิติการชก
**วัดสูงเม่น** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสูงเม่น อำเภอสูงเม่น จังหวัดแพร่

วัดสูงเม่นตั้งวัดเมื่อ พ.ศ. 2383 ได้รับพระราชทานวิสุงคามสีมาเมื่อ พ.ศ. 2476 ปรากฏชื่อในคัมภีร์ธรรมว่า **วัดสุ่งเม้นแก้วกว้าง** เพราะเคยมีพื้นที่กว้างขวาง และมีความสำคัญทางประวัติศาสตร์ เจ้าเมือง เจ้าผู้ครองนคร เจ้าราชวงค์ต่าง ๆ ทั้งใน ล้านนา และล้านช้าง ต่างเคยมานมัสการคัมภีร์ธรรมพระไตรปิฎก ณ วัด ยังเคยเป็น ศูนย์กลางในการทำกิจกรรมทางพระพุทธศาสนา และเป็นแหล่งการศึกษาเล่าเรียนวิชาทั้งทางโลกและทางธรรม มีเจ้าผู้ครองนครแพร่ และศรัทธาประชาชนให้การอุปถัมภ์อยู่โดยตลอด

อาคารเสนาสนะที่สำคัญ ได้แก่ อุโบสถศิลปะล้านนา มีโครงสร้างเป็นแบบทรงล้านนาพื้นเมือง ส่วนลวดลายล้านนาพื้นเมืองผสมผสานศิลปะพม่า มีเสาจำนวน 16 ต้น ลงรักสีดำ เขียว วาดลวดลายเถาวัลย์สีทอง หลังคามุงด้วยกระเบื้องเคลือบดินเผา หน้าบันสลักเป็นรูปนาศีเกี้ยวน่ามอง และมีพระประธานในพระอุโบสถ นามว่า *หลวงพ่อโต* เป็นพระพุทธรูปปางมารวิชัย เจดีย์ทรงหกเหลี่ยมบรรจุพระบรมธาตุและสารีริกธาตุซึ่งครูบากัญจนอรัญญวาสีมหาเถร นำมาแต่ประเทศพม่า เมื่อปี พ.ศ. 2383 มีหอธรรมหรือหอพระไตรปิฏกเป็นศูนย์อนุรักษ์คัมภีร์พระไตรปิฏกและวรรณกรรมท้องถิ่น มีพระพุทธรูปไม้แกะสลักฝีมือช่างพื้นบ้านนับร้อยองค์ มีพระพุทธรูปศักดิ์สิทธิ์นาม *พระเจ้าใจดี* ประดิษฐานภายในอุโบสถทรงล้านนา มีมรดกธัมม์ที่มีคัมภีร์ใบลานมากที่สุดในโลก องค์การการศึกษาวิทยาศาสตร์และวัฒนธรรมแห่งสหประชาชาติ UNESCO) ได้มอบรางวัล เอกสารมรดกความทรงจำแห่งโลก (Documentary Memorial of the World) ในฐานะที่เอกสารคัมภีร์ใบลานของครูบากัญจนอรัญวาสีมหาเถร มีคุณค่ายิ่งในระดับท้องถิ่น เมื่อ พ.ศ. 2559

ประเพณีที่สำคัญของวัดคือ "ตากธรรม ตานข้าวใหม่ หิงไฟพระเจ้า" จัดขึ้นในเดือนมกราคม คือการนำคัมภีร์ธรรมใบลาน ที่เก็บรักษาไว้ในหอไตร ออกมาตาแดด การตานข้าวใหม่ คือการทำบุญหลังฤดูการเก็บเกี่ยว ด้วยข้าวที่เก็บเกี่ยวใหม่ และการหิงไฟพระเจ้า จะมีการหาไม้ฟืนมาจุดเผาผิงให้พระพุทธรูปคลายหนาว ซึ่งมีความเชื่อกันว่าหากใครได้กระทำเช่นนี้ก็นับว่าจะได้อานิสงส์ผลบุญแรงกล้า

อ้างอิง
-------

1. ↑  "วัดสูงเม่น". สำนักงานพระพุทธศาสนาแห่งชาติ.
2. ↑  "วัดสูงเม่น". การท่องเที่ยวแห่งประเทศไทย (ททท.).
3. ↑  "วัดสูงเม่น ตำบลสูงเม่น อำเภอสูงเม่น จังหวัดแพร่". กระทรวงวัฒนธรรม. คลังข้อมูลเก่าเก็บจากแหล่งเดิมเมื่อ 2023-02-16. สืบค้นเมื่อ 2023-02-16.
4. ↑  "ย้อนมรดกธรรม ชมคัมภีร์ใบลานสมบูรณ์มากที่สุดในไทย ที่ "วัดสูงเม่น" จ.แพร่". ผู้จัดการออนไลน์.
ชาดาร์จีลิง
ใบชาดาร์จีลิง
**ดาร์จีลิง (อังกฤษ:Darjeeling Tea)**  เป็นชาที่ถูกผลิตขึ้นในเมืองดาร์จีลิงอยู่ทางรัฐเบงกอลตะวันตก ประเทศอินเดีย ชาดาร์จีลิงถูกผลิตขึ้นในหลายรูปแบบเช่น ชาแดง ชาเขียว ชาขาว และชาอูหลง เมื่อได้รับการชงจะได้ชาที่มีสีทองสว่าง ให้กลิ่นหอมดอกไม้ จึงทำให้ชาดาร์จีลิงได้ฉายาว่า **แชมเปญแห่งชา** (อังกฤษ: Champagne of teas)

ชาดาร์จีลิงมักทำจากใบชาพันธุ์จีน (สายพันธุ์:Camellia sinensis var. sinensis )ซึ่งแตกต่างจากชาอินเดียอื่นๆทำจากใบชาสายพันธุ์อัสสัม ( สายพันธุ์:Camellia sinensis var. assamica) ที่มีใบขนาดใหญ่กว่า เป็นชาที่นิยมผลิตออกมาในรูปแบบของชาแดงเสียส่วนใหญ่ ในปี 2003 ชาดาร์จีลิงได้กลายมาเป็นผลิตภัณฑ์อินเดียผลิตภัณฑ์แรกที่ได้รับการขึ้นทะเบียนสินค้าบ่งชี้ทางภูมิศาสตร์ ผ่านทางสำนักงานสิทธิบัตรแห่งอินเดีย

ประวัติ
-------

การปลูกชาในดาร์จิลิงเริ่มต้นขึ้นในปี ค.ศ. 1841 โดย อาร์ชิบาลด์ แคมป์เบล

แคมป์เบลได้เดินทางจากกรุงกาฐมาณฑุ ประเทศเนปาลมายังดาร์จีลิง ประเทศอินเดียในปีค.ศ. 1839 จากนั้นในปีค.ศ. 1841แคมป์เบล ได้นำชาสายพันธุ์จีนเข้ามาทดลองปลูกในดาร์จีลิง ต่อมารัฐบาลอังกฤษได้ทำการจัดตั้งศูนย์เพาะชำชาในปีค.ศ. 1874 การปลูกชาในดาร์จีลิงได้รับการพัฒนาจนกลายเป็นอุตสาหกรรมขนาดใหญ่ ชาดาร์จีลิงได้รับความนิยมมากขึ้นเรื่อย ๆ มีการเปิดไร่ชาและบริษัทจัดจำหน่ายมากมาย

ชาดาร์จีลิงมีสีทองสว่างและมีกลิ่นหอมละมุนคล้ายดอกไม้ส่งผลให้ชาดาร์จีลิงได้รับความนิยมจากทั่วโลก 

แต่ละปีสามารถผลิตชาดาร์จีลิงได้เพียงร้อยละ 1 จากผลผลิตชาทั้งหมดของอินเดีย ชาดาร์จีลิงจึงมีราคาค่อนข้างสูงเมื่อเทียบกับชาตัวอื่น ๆ ที่นิยมดื่มกัน

อ้างอิง
-------

1. ↑  "GI tag: TN trails Karnataka with 18 products". *The Times of India*. 29 August 2010.
2. ↑  Mair, Victor H.; Hoh, Erling (2009). *The True History of Tea*. Thames & Hudson.ISBN 978-0-500-25146-1.
|  |
| --- |
|  |
| อาโฮเทป |
| สมัย: สมัยระหว่างกลางที่สอง(1650–1550 BC) |
|  |
|  |
| ไฮเออโรกลีฟอียิปต์ |

**อาโฮเทปที่ 2** เป็นพระราชินีแห่งอียิปต์โบราณและเป็นพระมเหสีของฟาโรห์คาโมส

พระประวัติ
----------

อาห์โฮเทปที่ 2 ถูกสันนิษฐานว่าเป็นพระมเหสีของฟาโรห์คาโมส และอาจจะเป็นพระมารดสของพระนางอาโมส-ซิทคามอส และเป็นไปได้ว่าพระนางอาโฮเทปที่ 2 จะเหมือนกับพระราชินีที่รู้จักกันในชื่อพระนางอาโฮเทปที่ 1 ถ้าเป็นเช่นนั้นพระองค์อาจจะอภิเษกสมรสกับฟาโรห์ทาโอที่สองแทน

ที่ฝังพระศพ
-----------

พระนางอาโฮเทปที่ 2 ถูกฝังอยู่ใน Dra 'Abu el-Naga' และค้นพบอีกครั้งในปี 1858 โดยคนงานที่ทำงานโดย Auguste Mariette สุสานมีพระศพของพระองค์ (ถูกทำลายในปี ค.ศ. 1859) และเครื่องประดับทองและเงิน ใบมีดที่ทำจากทองแดงทองคำและไม้ประดับด้วยกบฟอนแบบมิโนอัน สามแมลงวันทองคำถูกรวมกันและ งบางรายการมีชื่อของฟาโรห์คาโมส แต่มีชื่อของฟาโรห์อาโมสที่หนึ่งอยู่ด้วย

พระนางอาโฮเทปที่ 2 สิ้นพระชนม์เมื่อพระชนมายุยี่สิบปี สิ่งนี้แสดงให้เห็นว่าพระราชินีพระองค์นี้ไม่ใช่พระนางอาโฮเทป ที่เป็นพระราชมารดาของฟาโรห์อาโมสที่หนึ่ง เพราะพระราชินีองค์นี้นั้นปรากฏอยู่บนภาพสลักร่วมกับฟาโรห์อเมนโฮเทปที่หนึ่งและอาจจะยังมีชีวิตถึงในรัชสมัยของฟาโรห์ทุตโมสที่หนึ่ง

อ้างอิง
-------

1. 1 2  Ann Macy Roth, The Ahhotep Coffins, Gold of Praise: Studies of Ancient Egypt in honor of Edward F. Wente, 1999
2. ↑  Joyce Tyldesley, Chronicles of the Queens of Egypt. Thames & Hudson: London, 2006.